96. ΑΠΟΦΑΣΙΣ ΥΠΟΥΡΓΟΥ ΕΞΩΤΕΡΙΚΩΝ Αριθ. Φ.020/264/ΑΣ 79  της 12/26 Φεβρ. 1977 (ΦΕΚ Β΄ 143) Περί ορισμού της Επιτροπής Επιλογής του Καλλιγράφου, των Οικονόμων και των εντεταλμένων εις τον έλεγχον ασφαλείας κτιρίων του Υπουργείου Εξωτερικών, του τρόπου διεξαγωγής ταύτης ως και περί των εν γένει προσόντων των ανωτέρω.  Έχοντες υπ’ όψει τας διατάξεις των άρθρων 61, 66 και 86, παρ. 2, του Νόμου 419/1976, «περί Οργανισμού του Υπουργείου Εξωτερικών», αποφασίζομεν: 1.Tην σύστασιν Επιτροπής προς επιλογήν των καταλληλοτέρων δια την κάλυψιν επί σχέσει Ιδιωτικού Δικαίου μιας (1) θέσεως Καλλιγράφου. τεσσάρων (4) θέσεων Οικονόμων και τριών (3) θέσεων ελέγχου ασφαλείας κτιρίων, δια τας ανάγκας του Υπουργείου Εξωτερικών.  α)Η Επιτροπή αύτη θα αποτελείται εκ τριών υπαλλήλων του Διπλωματικού Κλάδου, υπηρετούντων εις την Κεντρικήν Υπηρεσίαν, οριζομένων εκάστοτε υπό του Διευθυντού Προσωπικού του Υπουργείου, όστις θα ορίζη και τον Γραμματέα αυτής, υπάληλον του Κλάδου Γενικών Καθηκόντων.  β)Η Επιτροπή αύτη συνέρχεται εκάστοτε, μετά πρόσκλησιν του Διευθυντού Προσωπικού του Υπουργείου, εις χρόνον και τόπον υπ’ αυτού καθορισθησόμενον, όστις ανακοινούται εγκαίρως εις τους υποψηφίους, προς επιλογήν τούτων, βάσει των αιτήσεών των και ελέγχου των υποβαλλομένων υπό τούτων δικαιολογητικών, ως καθορίζονται ταύτα υπό της Διευθύνσεως Προσωπικού του Υπουργείου και κατόπιν συνεντεύξεως μετά των υποψηφίων. Ο χρόνος και ο τόπος συγκλήσεως της Επιτροπής προς επιλογήν ανακοινούται δια μέσων κρινομένων ως επαρκών υπό της Διευθύνσεως Προσωπικού του Υπουργείου.  γ)Η Επιτροπή θα επιλέγη μεταξύ των υποψηφίων τους συγκεντρούντας τα κατωτέρω τυπικά και ειδικά προσόντα και παρέχοντας τας περισσοτέρας εγγυήσεις καταλληλότητος και ικανότητος, δια την ενάσκησιν των ανατεθησομένων εις αυτούς καθηκόντων. Αύτη θα συντάσση πρακτικόν, βάσει του οποίου θα ενεργούνται οι διορισμοί αυτών, κατόπιν αποφάσεων του Υπουργού.  ΙΙ.Γενικά προσόντα δι’ άπαντας τους προσληφθησομένους: Ούτοι, δέον να κέκτηνται τα εις τα εδάφια α΄, γ΄, δ΄, ε΄, στ΄, ζ΄, η΄, θ΄, ι΄, του άρθρου 71, του Νόμου 419/1976, προβλεπόμενα γενικά προσόντα του υπαλλήλου του Υπουργείου Εξωτερικών. Οι προσληφθησόμενοι δέον να έχωσι συμπληρώσει το 21ον έτος της ηλικίας των και να μην έχωσιν υπερβεί το 65ον έτος, κατά τον χρόνον υποβολής της αιτήσεως προς επιλογήν.  Σελ. 160,066 Τεύχος 627-Σελ.102 ΙΙΙ.Ειδικά προσόντα, κατά κατηγορίαν προσληφθησομένων: α)Προκειμένου περί του Καλλιγράφου. Ούτος δέον να κέκτηται: 1)Απολυτήριον Ελληνικού Γυμνασίου ή ετέρας Μέσης Σχολής Γενικής Εκπαιδεύσεως ή αλλοδαπής Σχολής.  2)Ειδικήν περί την ελληνικήν και ξένην Καλλιγραφίαν ικανότητα, αποδεικνυομένην και πρακτικώς ενώπιον της κατά τα ανωτέρω Επιτροπής, δια δοκιμασίας.  3)Επαρκή γνώσιν της Αγγλικής ή Γαλλικής γλώσσης.  β)Προκειμένου περί των Οικονόμων: Ούτοι δέον όπως: 1)Κέκτηνται τουλάχιστον Απολυτήριον Δημοτικού Σχολείου ή ετέρας κατωτέρας Οικοκυρικής ή Επαγγελματικής Σχολής.  2)Είναι εις θέσιν να επιμελούνται, ιδία αυτών ευθύνη, της ευρυθμίας και καθαριότητος των Υπουργικών Μεγάρων δια του υπ’ αυτούς υπηρετικού προσωπικού λαμβάνοντες οδηγίας παρά της Διευθύνσεως Προσωπικού.  Ούτοι τηρούν ίδιον βιβλίον κατ’ έτος, ο καθείς εις τον τομέα του, των προμηθευομένων εκάστοτε ειδών καθαριότητος διαφυλάττοντες ταύτα, επιμελούνται δια την καλήν συντήρησιν των επίπλων, σκεύων, πινάκων, κλπ.. αντικειμένων και μεριμνούν εγκαίρως δια την επισκευήν τούτων, συνεννοούμενοι μετά της αρμοδίαίς Υπηρεσίας. τηρούν βιβλίον υλικού πάντων των κινητών, ηριθμημένων κατά κατηγορίαν υλικού και κατά Διεύθυνσιν, Τμήμα ή Γραφείον του Υπουργείου, επιβλέπουν τα του φωτισμού, θερμάνσεως και υδρεύσεως, όσον αφορά την καλήν λειτουργίαν αυτών ως και δια πάν σχετικόν ζήτημα, αφορών την εν γένει συντήρησιν και καλήν λειτουργίαν των κτιρίων, αναφερόμενοι εις την αρμοδίαν Υπηρεσίαν. Επιβλέπουν την επίστρωσιν, έκστρωσιν και διατήρησιν των ταπήτων, επιμελούνται της καθαριότητος του αναψυκτηρίου, αναφερόμενοι και λαμβάνοντες εν γένει οδηγίας παρά της αρμοδίας Υπηρεσίας.  γ)Προκειμένου περί των υποψηφίων, δια τον έλεγχον ασφαλείας κτιρίων. Ούτοι δέον όπως: Eίναι εις θέσιν να εξασφαλίζουν την ασφάλειαν, τάξιν και ευρυθμίαν του Υπουργικού Μεγάρου, κατά τα υπό της Διευθύνσεως Προσωπικού καθορισθησόμενα.  Αι ειδικαί γνώσεις, κατά τας ειδικωτέρας ανάγκας, των επιλεγησομένων θέλουσι ληφθή ιδιαιτέρως υπ’ όψιν. Αι γνώσεις αύται και η εμπειρία τούτων συνάγονται εκ της προτέρας απασχολήσεώς των ή εκ των προσκομιζομένων υπό των υποψηφίων πάσης φύσεως εγγράφων αποδεικτικών στοιχείων.  Η παρούσα δημοσιευθήτω δια της Εφημερίδος της Κυβερνήσεως. 40.Α.θ.96 Προσωπικό 